# Arnim Zola

### Wikipedia

Arnim Zola
Arnim Zola, Marvel-universumin yksi nerokkaimmista geeniteknologeista

Sarjakuvakustantamo | Marvel
Ensiesiintyminen | Captain America #208
Luojat | Jack Kirby

Tiedot
Oikea nimi | Arnim Zola
Status | Aktiivinen
Ryhmäsidokset | Punakallo
Edelliset ryhmäsidokset | NSDAP
Tunnetut henkilöllisyydet | Biofanaatikko
Tunnetut sukulaiset | Ei tunnettuja
Tunnetut voimat | Erittäin älykäs, nero. Telepatia, jolla kontrolloida ESP-laatikon kautta geneettisiä luomuksiaan. Kyborgiruumis.

Arnim Zola on Marvel-kustantamon luoma superroisto, nerokas geeni-insinööri. Hahmon ensiesiintyminen tapahtui Captain America-lehden numerossa 208. Arnim Zolan loi Jack Kirby.

## [muokkaa] Historia

Arnim Zola oli sveitsiläinen biokemisti, joka aloitti kokeilunsa geenikartoilla 1920-luvulla. Aiemmin hän oli löytänyt kotilinnastaan muinaisia pergamentteja, jotka oli sinne tuonut hänen ristiretkiläisesi-isänsä. Pergamentit olivat deviaanien kirjoittamia ja sisälsivät kehittynyttä tietoa geeniteknologiasta. Ratkottuaan deviaanien kielen salat, Zola ryhtyi kokeilemaan pergamenteista saamien tietojen avulla geenien muokkausta. Hän onnistuikin luomaan elämää tyhjästä. Pian hän siirtyi yhä vaativampiin elämänmuotoihin ja loi lukuisia hirviömäisiä olentoja. Näin Zola oli ihmiskunnan ensimmäinen geeniteknikko ja hän aloitti työnsä jopa ennen Kehittäjää noin vuosikymmenellä.

Zolan ensimmäisten luomusten joukossa oli aivoaaltojen kopioimislaite, jolla toisen ihmisen ajatukset, muistot ja persoonallisuus saatiin siirrettyä toisiin aivoihin. Saatuaan keksintönsä valmiiksi, Zola meni tapaamaan Adolf Hitleriä, toivoen natsien rahoittavan hänen toimintaansa. Hitler oli hyvin kiinnostunut Zolan työstä ja antoi tiedemiehen kopioida omat aivokuvionsa. Myöhemmin Hitlerin kuollessa bunkkeriinsa, hänen aivokuvionsa kyettiin siirtämään klooniaivoihin Zolan laboratoriossa. Zola käytti laitetta myös itseensä. Koska hän oli syntyjään heikkorakenteinen ja pienikokoinen mies, Zola rakensi itselleen voimakkaamman ruumiin geneettisesti. Käyttäen luomaansa aivoaaltojen kopioimislaitetta, Zola siirsi tajuntansa kyborgiruumiin klooniaivoihin jotka sijaitsivat paremman suojan vuoksi uuden ruumiin rintakehässä. Koska kaikki hänen luomuksensa ovat syntyneet hänen omasta geneettisestä materiaalistaan, hän kykenee ohjailemaan niitä mentaalisesti.

Myöhemmin Zola kloonasi lukuisia uusia kehoja Hitlerin aivoille ja auttoi näin diktaattoria selviämään vuosikymmeniä fyysisen kuolemansa jälkeen.

Zolan nerokkuudesta kiinnostui kuitenkin myös pelätty natsirikollinen Punakallo, jonka suojeluksessa Zola kehitteli yhä huikeampia luomuksia salaisessa linnassaan. Vuosikymmenten maanalaisen toiminnan jälkeen Zola tapasi kuitenkin Kapteeni Amerikan. Zola kaappasi Kapteenin linnoitukseensa Sveitsiin aikomuksenaan antaa Kapteeni Amerikan kasvot Hitlerin käyttöön. Kapteeni kuitenkin pakeni ja myöhemmin Zola auttoi Punakalloa luomaan Kosmista Kuutiota. Punakallon ja Zolan tiet erkanivat myöhemmin. Nykyään taisteltuaan useita supersankareita vastaan, Zola jatkaa väsymätöntä uurastustaan geneettisten kokeidensa parissa.

## [muokkaa] Voimat ja varusteet

Arnim Zolan suurin voima on hänen nerokas mielensä. Hän on yksi maapallon johtavista klooni- ja geeniteknologeista. Hän kykenee luomaan kloonikopioita ihmisistä tai luomaan hirviöitä toteuttamaan hänen tahtonsa. Zola on sijoittanut kuolevaiset aivonsa rakentamaansa robottikehoon, jonka rinnassa sijaitsee näyttö, josta Zolan kasvot näkyvät katsojalle. Kyborgikehossa ei ole lainkaan päätä, vaan harteilla lepää ESP-laatikko.

Zola on myös telepaatikko, mutta tämä kyky rajoittuu vain hänen luomuksiinsa. Vaikka useimmat Zolan luomuksista omaavat alkeellisen älyn Zola voi ohittaa luomuksiensa tahdon niin halutessaan. Hänen päässään sijaitseva, kirurgisesti Zolan hermostoon liitetty ESP-laatikko vahvistaa telepatiaa vielä entisestään. ESP-laatikko muuntaa Zolan aivoaallit sähköisiksi signaaleiksi, jotka käskyttävät luomuskai tavallisilla radiotaajuuksilla. Mikäli Zola kytkeytyy erityiseen vahvistimeen, nousevat hänen aivoaaltonsa niin voimakkaiksi, että Zola kykenee kontrolloimaan jopa epäorgaanista materiaalia telekineettisesti. Luonnollista orgaanista elämää Zola ei kykene kontrolloimaan.

## [muokkaa] Ultimate Arnim Zola

Varoitus: Seuraava kirjoitus paljastaa yksityiskohtia juonesta.

Ultimate Marvel-linjan Arnim Zola on myöskin natsibiokemisti, jonka tehtävä oli rakentaa Hitlerille superihmisten armeija. Hänen onnistuikin luoda hirviömäinen Seigsoldat, jonka ruumis Kapteeni Amerikka vastaan käydyn taistelun jälkeen kaatui tiedemiehen päälle ruhjoen tämän hengiltä.

Zola ei kuitenkaan kuollut ja hänen nerokkaat aivoaaltonsa pelastettiin. Myöhemmin Zola loi itselleen yli kymmenmetrisen kehon, jonka rinnasta hänen kasvonsa heijastuivat hologrammimuodossa. Kapteeni Amerikka ja Haukka saivat kuitenkin Zolan ja tämän ruumiin tuhottua.

## [muokkaa] Arnim Zola muissa medioissa

Zola esiintyi sivuhahmona televisioelokuvassa Nick Fury: Agent of S.H.I.E.L.D.. Elokuvassa Zola oli vanhempi HYDRAn kemisti jonka vastuulla elokuvassa maailmaa uhkaavan tappavan viruksen luominen oli. Zolaa elokuvassa esitti Peter Haworth.

Haettu osoitteesta http://fi.wikipedia.org../../../a/r/n/Arnim_Zola_711d.html

Luokka: Marvel-universumin henkilöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English